Medlemsmøde


Generalforsamling 2017
Afholdes d. 7. Februar 2017, kl. 19,00 i mødelokalet Stålværksvej 13
18,30 er foreningen vært ved et lille traktement, hertil er tilmelding
nødvendig, til Gerda Siig på 23228629 senest 2 februar
Bestyrelsen
Fødevarestyrelsen Informerer
Fugleinfluenza-trussel får Fødevarestyrelsen til at stramme reglerne
Høns og andre fugle i fangenskab skal bag hegn og under tag for at forhindre fugleinfluenzaen i at rykke fra naturen og ind i de danske besætninger.
Og det skal bemærkes at andre fugle, menes at også fx parakitter, tropefugle mv., også skal være under tag.
For at undgå at den fugleinfluenza, som de seneste
dage er fundet i vildfugle flere steder i Danmark, spreder sig, bliver det fra midnat lovpligtigt for landets hønse- og fjerkræavlere at have deres dyr enten indendøre eller under hegn og med fast tag. Ænder, gæs og fjervildt,
er dog undtaget, da de ikke kan holdes indendørs.
Kravene skal være med til at mindske risikoen for, at den frygtede fugleinfluenza H5N8 spredes fra vildfugle til fjerkræ i både hobbybesætninger og erhvervsfjerkræ. Sker det, står Danmark til at miste eksportindtægter i millionklassen, fordi en lang række lande øjeblikkeligt vil standse deres import af blandt andet dansk fjerkrækød.
"Uanset om man er privat hobbyavler med fem høns i baghaven eller professionel æg- eller fjerkræproducent, betyder de nye regler, at ejerne fra nu af er forpligtede til at beskytte dyrene mod fugleinfluenzaen", forklarer souschef Stig Mellergaard, Fødevarestyrelsen. "Det er meget vigtigt, at alle er med til at leve op til deres ansvar, så vi i fællesskab kan bidrage til at sikre, at H5N8 ikke får en fod inden for i danske besætninger", siger Stig Mellergaard.
Også de økologiske fjerkræproducenter er omfatter af Fødevarestyrelsen krav. Det får imidlertid ikke konsekvenser for den økologiske status, at dyrene holdes inde i en begrænset periode. Fødevarestyrelsen kommer med en ny udmelding så snart de økologiske fjerkræ igen kan lukkes ud.